CELEX: 62021TN0490
Language: bg
Date: 2021-08-11 00:00:00
Title: Дело T-490/21: Жалба, подадена на 11 август 2021 г. — Vanhoudt/ЕИБ

18.10.2021   
            
            
               BG
            
            
               Официален вестник на Европейския съюз
            
            
               C 422/20
            
         
      Жалба, подадена на 11 август 2021 г. — Vanhoudt/ЕИБ
      (Дело T-490/21)
      (2021/C 422/28)
      Език на производството: френски
      
         Страни
      
      
         Жалбоподател: Patrick Vanhoudt (Гондеранж, Люксембург) (представители: L. Levi и A. Champetier, avocates)
      
         Ответник: Европейска инвестиционна банка
      
         Искания
      
      Жалбоподателят иска от Общия съд:
      
                  —
               
               
                  да обяви подадената жалба за допустимо и основателна,
               
            поради което
      
                  —
               
               
                  да отмени решението от 16 декември 2020 г., с което се отхвърля кандидатурата на жалбоподателя за длъжността началник на кабинета на вицепрезидента на ЕИБ, и решението за назначаване на [поверително] (1) на тази длъжност,
               
            
                  —
               
               
                  при необходимост, да отмени решението от 17 май 2021 г., което е съобщено на жалбоподателя на 18 май 2021 г. и с което се отхвърлят исканията му за преразглеждане по административен ред от 18 декември 2020 г. и 17 март 2021 г.,
               
            
                  —
               
               
                  да осъди ЕИБ да поправи неимуществената вреда, нанесена на жалбоподателя и оценена ex aequo et bono на 4 000 EUR, и
               
            
                  —
               
               
                  да осъди ЕИБ да заплати всички съдебни разноски.
               
            
         Основания и основни доводи
      
      Жалбоподателят изтъква четири основания в подкрепа на жалбата.
      
                  1.
               
               
                  Първо основание: процесуални нарушения и нарушение на насоките за вътрешна мобилност и повишаване. Жалбоподателят по-специално твърди в това отношение, че изобщо не са му били съобщени нито критериите за подбор, нито съставът на комитета за подбор.
               
            
                  2.
               
               
                  Второ основание: нарушение на обявлението за свободна длъжност и явни грешки в преценката. В подкрепа на това основание жалбоподателят твърди, че избраният кандидат след провеждане на процедурата по подбор явно не отговаря на определените критерии.
               
            
                  3.
               
               
                  Трето основание: неизпълнение на задължението за мотивиране.
               
            
                  4.
               
               
                  Четвърто основание: насоките и обявлението за свободни длъжности, разглеждани заедно или поотделно, са незаконосъобразни, тъй като с тях се накърняват принципите на правна сигурност, на прозрачност и на добра администрация.
               
            
         (1)  Заличени поверителни данни.